Document ID: /roh_data/filtered/Billingualer_Corpus_interleaved-de-rm.jsonl.gz/912

This is a text translated from German to Rumantsch Grischun.
Bettagsmandat 2004

An die Einwohnerinnen und Einwohner des Kantons Graubünden

Liebe Mitbürgerinnen und Mitbürger

Oft wird gesagt, dass der Zusammenhalt in der Schweiz sich in den letzten Jahren gelockert habe. Dabei sei unser Land doch eine Willensnation, zusammengehalten weder durch eine gemeinsame Sprache, noch eine gemeinsame Landschaft oder eine gemeinsame Religion.

Was so für die Schweiz gesagt wird, gilt ausgeprägter noch für Graubünden. Die Täler richten sich nach verschiedenen Richtungen aus, die Sprachen sind verschieden, die Konfession ebenso, die Wirtschaftsformen von grosser Unterschiedlichkeit. Das war schon in der Vergangenheit so, es ist in den letzten Jahren nicht anders geworden. Dazu sind Menschen aus ganz andern Kultur- und Sprachkreisen zu uns gezogen, sie haben einen Teil ihrer Herkunft zu uns gebracht. Und dann: Graubünden ist nicht nur auf die Schweiz ausgerichtet, es findet sich mitten in Europa. Südtirol, Vorarlberg, Veltlin, das alles sind heute Partner, mit allen haben wir Aufgaben und Pläne.

Nicht wenige denken, dass es in dieser Situation nur mit präzisen Gesetzen und Vorschriften möglich ist, das Ganze zusammenzubehalten. Aber gerade wegen dieser Verschiedenheit ist es wichtig, dass wir einander nicht einengen, sondern uns gegenseitig den Raum geben, den wir alle für die Entwicklung unserer Eigenheiten benötigen. Natürlich dürfen die Alteingesessenen von den Neuhinzugekommenen erwarten, dass sie sich assimilieren. Aber ebenso natürlich ist es, dass diese ein Stück ihrer Herkunft behalten wollen. Das kann Ängste auslösen und uns dazu führen, uns auf uns selbst zurückzuziehen. Dabei ist der Kontakt auch Bereicherung und zwar auf beiden Seiten. Wenn wir diesem Wechselspiel Zeit und Raum lassen und diesen Raum nicht durch übertriebene Erwartungen und vorgefasste Ideen eng werden lassen, dann kann sich eine gemeinsame Identität entwickeln. Wenn die Menschen, welche aus andern Kantonen, Staaten und Kontinenten zu uns gekommen sind, erleben, dass sie hier Wurzeln fassen dürfen, dann sind sie bereit mitzugestalten und mitzuarbeiten.

Nicht anders als mit den Menschen, die in unserem Gebirgskanton leben, ist es mit den Ideen. Neue tauchen auf, wollen sich Bahn brechen und sich ausbreiten. Viele Menschen machen sich Sorgen, dadurch gehe alles Alte, Wertvolle verloren. Und so gibt man dem Neuen gar keine Chance, sich zu bewähren, gibt ihm den nötigen Raum nicht. Und umgekehrt wollen sich die neuen Ideen nicht selten fast gewaltsam diesen Raum schaffen indem sie das Alte als überholt und rückständig erklären.

Wie unser Kanton zum Beispiel seine inneren Strukturen gestalten soll, Gemeinden, Bezirke, Regionen, ist ein immerwährendes Wechselspiel von Entwickeln von neuen Ideen und Festhalten an bewährtem Bisherigen. Wir brauchen beides. Das Neue abzuqualifizieren, wäre ebenso fatal wie das Alte einfach wegzuwerfen. Wir haben die Aufgabe die politischen Strukturen, aber auch die wirtschaftlichen, sozialen und kulturellen Verhältnisse so zu gestalten, dass sie den Einzelnen und den Gemeinschaften auch in Zukunft einen Raum ermöglichen, der ihnen nicht schon präzis vorgegeben ist, sondern den sie in Freiheit gestalten können. Wenn wir davon ausgingen, wir hätten mit dem, was heute existiert, ein für alle Mal die beste Lösung gefunden, dann schränken wir diesen Raum ein. Das macht mutlos, nimmt die Luft zum Atmen und die Freude am Gestalten.

Als Einzelne, als Gemeinden und als religiöse wie kulturelle Gemeinschaften sind alle aufgerufen, den eingeräumten Raum auch in Besitz zu nehmen, ihn zu gestalten und nicht darauf zu warten, dass er von einer übergeordneten Ebene fein säuberlich vorgegeben wird. Raum fordern heisst ebenso sehr, Verantwortung zu übernehmen. Und Raum gewähren heisst ebenso sehr, Vertrauen zu schenken. Beides kann nur miteinander wachsen und gedeihen.

Seien wir uns bewusst: Wie wir das Leben in unserem Kanton gestalten, beruht auf der sorgfältigen Arbeit derer, die uns vorangegangen sind. Wir bauen auf auf ihren Leistungen, wir spüren auch ihre Fehler. Nicht anders wird es den Generationen nach uns gehen. Wir gestalten nicht für die Ewigkeit und wir machen Fehler. Und seien wir uns eines weiteren Umstandes bewusst: Raum und Zeit haben wir nicht selbst geschaffen. Sie sind uns gegeben, um damit haushälterisch umzugehen. Nicht geizig, sondern freigiebig und verantwortungsvoll. Raum schaffen und einander Raum lassen, Zeit geben und Zeit gestalten. Auf diese Weise werden wir auch in Zukunft Lösungen finden, welche das Zusammenleben ganz verschiedener Menschen, mit ganz verschiedenen Ideen, Kulturen, Religionen und Hintergründen in diesem von der Schönheit der Landschaft so verwöhnten Teil der Schweiz ermöglichen und zu einer bereichernden Aufgabe machen.

Mit diesen Gedanken empfehlen wir Euch, liebe Mitbürgerinnen und Mitbürger, und alle unsere Mitmenschen samt uns der Obhut des Allmächtigen.

Chur, im September 2004

Namens der Regierung

Der Präsident: Klaus Huber

Der Kanzleidirektor: Claudio Riesen

Gremium: Regierung

Quelle: dt Standeskanzlei Graubünden

Data: 15.09.2004

Mandat da la rogaziun federala 2004

A las abitantas ed als abitants dal chantun Grischun

Stimadas conburgaisas e stimads conburgais

Savens vegni ditg che la coesiun saja sa schliada ils ultims onns en Svizra. Noss pajais saja dentant ina naziun fundada sin la voluntad politica e na vegnia tegnì ensemen ni d'ina lingua communabla, ni d'ina cuntrada communabla u d'ina religiun communabla.

Quai che vegn ditg qua per l'entira Svizra, vala anc dapli per il Grischun. Las vals s'orienteschan vers differentas direcziuns, las linguas èn differentas, las confessiuns medemamain, l'economia demussa ina gronda diversitad. Quai era uschia gia pli baud e n'è betg sa midà ils ultims onns. Ultra da quai èn arrivads tar nus umans da tut autras culturas e linguas. Els han manà ina part da lur provegnientscha tar nus. Ed alura: il Grischun n'è betg mo orientà vers la Svizra, el sa chatta entamez l'Europa. Il Tirol dal sid, il Vorarlberg, la Vuclina, tut questas regiuns èn oz partenarias, cun tuttas persequitain nus incumbensas e plans.

Blera glieud crai ch'i saja pussaivel - en questa situaziun - da tegnair ensemen il pajais mo cun leschas e prescripziuns exactas. Ma gist pervi da questa diversitad èsi impurtant che nus na limiteschian betg memia fitg noss spazi d'agir, mabain che nus ans concedian vicendaivlamain il spazi che nus duvrain per sviluppar nossas particularitads. Natiralmain ch'ils indigens dastgan spetgar dals novarrivads ch'els s'assimileschian. Ma igl è gist uschè natiral che quels vulan mantegnair ina part da lur provegnientscha. Quai po chaschunar temas e provocar nus d'ans retrair en nus sezs. Il contact è dentant in enritgiment, e quai da domaduas varts. Sche nus dain temp e spazi a quest barat e na limitain betg ses rom cun aspectativas exageradas e cun pregiudizis, alura po sa sviluppar ina identitad communabla. Sch'ils umans ch'èn arrivads tar nus or d'auters chantuns, or d'auters stadis ed or d'auters continents vesan ch'els dastgan chatschar ragischs qua, èn els pronts da cooperar e da collavurar.

Cun ils umans che vivan en noss chantun da muntogna n'èsi betg auter che cun las ideas. Novas ideas cumparan, vulan sa far ina via e sa derasar. Bleras persunas sa fan quitads che quai fetschia ir a perder tut il vegl e custaivel. Ed uschia na dattan ins nagina schanza al nov da sa cumprovar. Il nov na survegn betg il spazi necessari. Viceversa vulan las novas ideas savens crear quasi violentamain quest spazi cun declerar ch'il vegl saja antiquà e retardà.

Co che noss chantun duai per exempel concepir sias structuras internas - vischnancas, districts, regiuns - è in gieu permanent dal svilup da novas ideas e dal mantegniment da quai ch'è sa cumprovà fin uss. Nus duvrain domadus. Disqualifitgar il nov fiss gist uschè fatal sco simplamain bittar naven il vegl. Nus avain l'incumbensa da concepir las structuras politicas, dentant er las relaziuns economicas, socialas e culturalas uschia, ch'ellas dattan al singul ed er a las cuminanzas er en l'avegnir in spazi - in che n'è betg gia prescrit exactamain per els - mabain in ch'els pon anc crear en libertad. Sche nus partin dal fatg, che nus hajan chattà - cun quai che nus avain oz - la meglra soluziun ina giada per adina, alura limitain nus quest spazi. Quai ans deprimescha, ans piglia il flad ed il plaschair da sviluppar.

Sco singuls, sco vischnancas e sco cuminanzas religiusas u culturalas essan nus tuts appellads da far diever dal spazi ch'ans è vegnì concedì, d'al concepir e betg da spetgar ch'el vegnia prescrit exactamain d'in plaun surordinà. Dumandar spazi vul dir a medem temp da surpigliar responsabladad. Conceder spazi vul dir a medem temp d'avair fidanza. Domaduas pon crescher e prosperar mo communablamain.

Che nus ans sajan conscients: la moda, co che nus concepin la vita en noss chantun, sa basa sin la lavur premurusa da quels ch'ans èn precedids. Nus construin sin lur prestaziuns, nus ans accorschain er da lur sbagls. Autramain na vegni betg ad ir cun las generaziuns suenter nus. Nus na concepin betg per l'eternitad e nus faschain sbagls. E che nus ans sajan conscients d'ina autra chaussa: Il spazi ed il temp n'avain betg nus sezs creà. Els ans èn dads per che nus als possian utilisar en moda economica. Betg avara, mabain generusa e responsabla. Sa dar spazi e sa laschar spazi vicendaivlamain, sa dar temp e concepir temp. En questa moda vegnin nus a chattar soluziuns er en l'avegnir. Soluziuns che pussibiliteschan la convivenza d'umans fitg differents, cun fitg differentas ideas, culturas, religiuns e passads - en questa part da la Svizra cun ina cuntrada tant bella - soluziuns ch'ans dattan ina incumbensa enritganta.

Cun quests patratgs As recumandain nus, charas conburgaisas e chars conburgais, e tut noss conumans ensemen cun nus als mauns dal Tutpussant.

Cuira, il settember 2004

En num da la regenza

Il president: Klaus Huber

Il chancelier: dr. Claudio Riesen

Gremi: regenza

Funtauna: rg chanzlia chantunala

Data: 15.09.2004